ai4bharat/Pralekha huggingface dataset:
صحت اور خاندانی بہبود کی وزارت
ہندستان میں کووڈ سے متعلق اموات  میں سدھار، شرح اموات 2.25 فی صد ہوئی
نئی دہلی،28 جولائی 2020/ ہندستان میں کووڈ19 وبا سے ہونے والی شرح اموات  میں مسلسل گراوٹ آرہی ہے۔ فی الحال یہ 2.25 فی صد رہ گئی ہے ۔ کووڈ کے معاملے میں ہندستان دنیا میں سب سے کم شرح اموات والے ملکوں میں سے ایک ہے۔
یہ کامیابی گھر گھر جاکر کئے گئے سروے، گہری جانچ اور اسٹینڈرڈ کلینیکل منجمنٹ پروٹوکول کے ساتھ مشترکہ کارروائی کا نتیجہ ہے، جو مجموعی ا سٹینڈرڈ دیکھ بھال کےنظریے پر مبنی ہے۔ اس میں بغیر علامات والےمریضوں کو گھر میں ہی آئسولیشن میں رکھنے کے انتظام کرکے اسپتالوں کےبوجھ کو کم کرنے کا انتظام کیا گیاہے۔
مرکزی حکومت کی رہنمائی میں ریاست/مرکز کےزیر انتظام علاقوں کی جانب سے سنگین معاملوں سے موثر طریقے سے نمٹنے اور ملک بھر میں سی آر پی میں کمی کےلئے صحت دیکھ بھال کے لئے تربیت یافتہ ملازمین کا استعمال کرتے ہوئے خطرے والے لوگوں کی دیکھ بھال موثر ڈھنگ سے کرنے سے شرح اموات کو کم کرنے میں مدد ملی ہے۔ سی آیف آر جون کےوسط میں تقریباً 3.33 فی صد تھی جو کم ہوکر آج 2.25 فی صد ہوگئی ہے۔
تیز تر اور بغیر رکاوٹ مریض انتظام کے ساتھ اسپتال کے بنیادی ڈھانچے میں تین سطحی اصلاحات نے ریکوری شرح میں مسلسل اضافے میں مدد کی ہے۔ مسلسل پانچویں دن، ہندستان میں ٹھیک ہونے والوں کی تعداد 30 ہزار سے زیادہ رہی ہے۔ مرکزی حکومت اور مرکز کے زیر انتظام علاقوں کی حکومتوں کی ابتدائی کوششوں اور ریاستوں /مرکز کے زیر انتظام ریاستوں کے ایمس، نئی دہلی کی ماہرین ٹیموں کے ذریعہ اسپتال میں داخل معاملوں کےماہر کلینکل منجمنٹ اور مرکزی ٹیموں کے پیروڈک دورے کی ابتدائی کوششوں پرمرکوز نتائج لگاتار بہتر ہوتےرہے ہیں اور صحت یاب ہونے والوں کی تعداد میں مسلسل اضافہ ہوتا رہاہے۔
ریکوری شرح میں وسط جون میں تقریباً 53 فی صد سے لے کر آج 64 فی صد سے زیادہ تیز اضافہ دیکھا گیا ہے۔ گزشتہ 24 گھنٹے میں ٹھیک ہونے والے لوگوں کی کل تعداد 952743 ہوگئی ہے۔
روزانہ ٹھیک ہونے والے لوگوں کی تعداد میں سدھار کے ساتھ، سرگرم معاملے اور ٹھیک ہونے والوں کے درمیان کا فرق بھی مسلسل بڑھ رہا ہے۔
فی الحال یہ تعداد455755 ہے کل 496988 لوگ طبی دیکھ بھال میں ہیں۔
-19 سے متعلق تکنیکی معاملوں ، رہنما ہدایات اور مشوروں کے بارے میں تمام مصدقہ اور تازہ ترین جانکاری کے لئے درج ذیل پتوں پر رابطہ کریں۔
https://www.mohfw.gov.in/اور@MoHFW_INDIA.
کووڈ-19 سے متعلق تکنیکی سولاات کو.covid19[at]gov[dot]in پر اور دیگر سوالات کوncov2019[at]gov[dot]in پر ای میل اور@CovidIndiaSeva . پر ٹوئیٹ کیا جاسکتا ہے۔
کووڈ19 سےمتعلق کسی بھی معلومات کے لئے وزارت صحت اور خاندانی بہبود ہیلپ لائن نمبر 23978046-11-91+ یا 1075  نمبر پرکال کریں۔
کووڈ-19 پر ریاستوں/مرکز کے زیرانتظام علاقوں کے ہیلپ لائن نمبروں کی فہرست ْ پر https://www.mohfw.gov.in/pdf/coronvavirushelplinenumber.pdf .دستیاب ہے۔
م ن۔ ش ت ۔ ج
Uno-4206
(
دیہی ترقیات کی وزارت
بنگلورومیں رورل سیلف امپلائمنٹ ٹریننگ انسٹی ٹیوٹس کے لئے نیشنل ٹریننگ اکیڈمی کا ای-سنگ بنیادرکھاگیا
دیہی غربت کے مسئلے کو حل کرنے کے لئے آرایس ای ٹی آئی ایک منفرد پہل ہے : سکریٹری ،رورل ڈیولپمنٹ
نئی دہلی، 03 ستمبر 2020 گزشتہ روز آر یو ڈی ایس ای ٹی آئی  کی نیشنل اکیڈمی کی نئی ٹریننگ انسٹی ٹیوٹ بلڈنگ کا ای-سنگ بنیادرکھے جانے کے تقریب کا انعقاد کیا گیا۔این اے آر دیہی خودروزگار تربیتی انسٹی ٹیوٹ  اسٹاف ، ریاستی /مرکزکے زیر انتظام خطے کے دیہی روز گار مشن کے اسٹاف اور متعلقہ بینک افسروں کی دیہی ترقیات کی وزارت کی جانب سے نگرانی ،سرپرستی اورصلاحیت سازی کی ذمہ داری نبھاتا ہے۔
شرکاسے خطاب کرتے ہوئے حکومت ہند کے سکریٹری رورل ڈیولپمنٹ جنا ب ناگیندر ناتھ سنہا نے کہاکہ آر ایس ای ٹی آئی منفرد پہل ہیں جہاں ریاستی حکومتیں ، مرکزی حکومت اور کمرشیل بینک دیہی غربت کے مسئلے کو حل کرنے کے لئے مل جل کر کام کررہے ہیں۔انہوں نے ملک میں بے روزگاری کے مسئلے کو ختم کرنے کی کوششوں کو آگے بڑھانے میں آر ایس ای ٹی آئی نظا م کی اہمیت کا بھی ذکر کیا ۔ آر ایس ای ٹی آئی کی سرگرمیوں کو معیاری بنانے میں این اے آر کے رول کی تعریف کرتے ہوئے انہوں نے این اے آر کو مشورہ دیا کہ وہ اس سمت میں اپنی کوششیں تیز کرے ۔ ان کی رائے میں این اے آر کے نئے کیمپس کا قیام اس سلسلے میں ایک اچھی مدد ہوگا ۔
اس وقت یہ تربیت بنگلورو میں کرائے کے مقامات پر یا ریاستوں /مرکز کے زیر انتظام خطوں میں مختلف مقامات پر چلائی جارہی ہے۔باغوں کے خوبصورت شہر بنگلورومیں25 کروڑروپے کی لاگت سے تیار کئے جانے والے اس مجوزہ کیمپس سے صلاحیت سازی کا بڑا مسئلہ حل ہوگا۔ اس تقریب میں دیگر معززین کے ساتھ این اے آر کے صدر پدم وبھوشن ڈاکٹرڈی وریندر ہیگڑے ، اور کینرا بینک کی ایگزیکٹو ڈائریکٹر محترمہ اے منی میکھلئی نے بھی شرکت کی ۔
این اے آر کے صدرڈاکٹر ڈی وریندر ہیگڑے نے کامیاب آر یو ڈی ایس ای ٹی آئی ماڈل اختیار کرنے کے معاملے میں حکومت کے فعال نظریہ کی ستائش کی اور بتایا کہ آر ایس ای ٹی آئی کی شکل میں یہ بہترین ادارے کس طرح لاکھوں دیہی بے روزگار نوجوانوں کی زندگی کونئی شکل دے رہے ہیں۔ انہوں نے آر ایس ای ٹی آئی ماڈل کو ملک میں تمام بینکوں کے ذریعہ منظور کئے جانے کو یقینی بنانے میں دیہی ترقیات کی وزارت کے اہم رول کا اعتراف کیا ۔اس کے نتیجے میں ملک میں صنعت کے فروغ کی تربیت کا سب سے بڑانیٹ ورک قائم ہوا ہے ۔
کینرا بینک کی ایگزیکٹو ڈائریکٹر محترمہ اے منی میکھلئی نے گزشتہ برسوں میں این اے آر کے رول کی تعریف کی اور یقین دلایاکہ کینرا بینک مستقبل کی کوششوں میں بھی این اے آر کی مکمل حمایت کرے گا۔انہوں نے دل کی گہرائی سے دیہی ترقیات کی وزارت ، ڈاکٹر ہیگڑے اور آر ایس ای ٹی آئی اسپانسر کرنے والے بینکوں کا شکریہ ادا کیا اور این اے آر کو آر ایس ای ٹی آئی تحریک کے تمام متعلقین کے اتحادکی ایک علامت قرار دیا ۔
تمام معززین نے این اے آر کے نئےدور کی شروعات کے طورپر سنگ بنیاد کی ورچوول نقاب کشائی میں حصہ لیا۔
م ن۔ اگ ۔رم

U- 5050
(Visitor Counter : 157
بندرگاہوں، جہاز رانی اور آبی راستوں کی وزارت
قومی آبی گزرگاہ-1 کا راستہ
قومی آبی گزر گاہ-1  کا پھیلاؤ سلطان گنج-کہلگاؤں گینگیٹک ڈولفن سینکچری  سے ہو کر گزرتا ہے۔
انڈین واٹر ویز اتھارٹی آف انڈیا  ورلڈ بینک کی تکنیکی اور سرمایہ کاری کی مدد سے جل مارگ وکاس پروجیکٹ  کے ذریعے قومی آبی گزرگاہ -1 کے ہلدیہ-وارانسی اسٹریچ کو ترقی دے رہی ہے۔
محفوظ بحری سرگرمیوں اور ماحولیاتی اور سماجی تحفظ کو یقینی بنانے کے لیے، آئی ڈبلیو اے آئی نے قومی آبی گزر گاہ-1 پر ایک جامع ماحولیاتی اور سماجی اثرات کی تشخیص  کا مطالعہ کیا جس میں وی جی ڈی ایس کے تحت آنے والے حصے بھی شامل ہیں۔ ماحولیاتی امپیکٹ اسسمنٹ  کی رپورٹوں میں گینگاٹک ڈولفنز اور وکرمشیلا گینگاٹک ڈولفن سینکچوریری، بھاگل پور کے حوالے سے اثرات کی تشخیص بھی شامل ہے۔
ڈولفن اور دیگر آبی جانوروں کے محفوظ علاقوں سمیت NW-1 میں محفوظ بحری سرگرمیوں کے لیے حفاظتی اقدامات
- پروپیلر سے پیدا ہونے والے شور کو کم کرنے کے لیے وکرمشیلا گینگاٹک ڈولفن سینکچری  کے علاقے میں جہازوں کی رفتار 2.7 ناٹ تک محدود ہوگی۔
- ڈولفن کو پیش آنے والے حادثات کو کم سے کم کرنے کے لیے جہازوں میں پروپیلر گارڈ اور ڈولفن ڈیفلیٹر لگائے جائیں گے۔
- جہازوں کو پینٹ کرنے کے لیے غیر زہریلے اور غیر ٹی بی ٹی پینٹ کا استعمال۔
- آبی حیات میں خلل کو کم کرنے کے لیے جہازوں کی نقل و حرکت مخصوص راستے تک محدود ہوگی۔
- اگر کوئی آبی جانور/ ڈولفن نظر آتا ہے، تو پھر سائرن / سگنلز کے ذریعہ اسے دور کرنے کے لیے اقدامات کیے جائیں گے۔
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج لوک سبھا میں ایک تحریری جواب میں یہ معلومات فراہم کی۔
وزارات ثقافت
وزارت ثقافت نے محکمہ ڈاک کے ساتھ مل کرلیٹر رائٹنگ کارنیول "ڈاکروم" کا اہتمام کیا
|
|
اہم جھلکیاں:
اس موقع پر ایک قسم کے خط لکھنے کے پروگرام کا بھی اہتمام کیا گیا، جس میں فلیٹلی، خطاطی، سٹیشنری ڈیزائن، ہینڈ رائٹنگ میں بہتری، گرافولوجی، اوریگامی کے ارد گرد تخلیقی سرگرمیوں سے تعاون کیا گیا۔
آزادی کا امرت مہوتسو کے زیراہتمام، وزارت ثقافت نے محکمہ ڈاک کے ساتھ مل کر ایک قسم کا خط لکھنے کے پروگرام کا اہتمام کیا۔
یہ میلہ اتوار کی صبح تقریباً 10 بجے گاندھی اسمرتی اور درشن سمیتی کے وائس چیئرمین جناب وجے گوئل اور وزارت ثقافت اور انڈیا پوسٹ کے مہمانوں اور زندگی کے مختلف شعبوں سے تعلق رکھنے والے لوگ دیگر معاون شراکت داروں کی موجودگی میں شروع ہوا۔
ثقافت کی وزارت کی جوائنٹ سکریٹری محترمہ اوما نندوری نے کہا کہ "ہمیں یہ جان کر بہت خوشی ہوئی کہ ڈاک روم جیسا اقدام ہاتھ سے لکھے ہوئے مواصلات کو بحال کرنے کی کوشش کر رہا ہے - جو ہماری تاریخ اور ثقافت کا ایک بھرپور حصہ ہے۔ آزادی کا امرت مہوتسو کے زیراہتمام، ہم لوگوں کے لیے صحت اور تندرستی کے شعبے میں سرگرمیوں کا اہتمام کر رہے ہیں۔ ڈیجیٹل ڈیٹوکسیفیکیشن وقت کی ضرورت ہے اور اس طرح کے اقدامات لوگوں کو خطوط لکھنے کے ساتھ ساتھ سیکھنے کے ایک طاقتور ذریعہ کے طور پر قلم اور کاغذ لینے کی ترغیب دیں گے۔
انوکھے کارنیوال کا تصور بچوں اور بڑے سامعین کو اختراعی، تخلیقی اور دل چسپ طریقوں سے خط لکھنے سے دوبارہ متعارف کروانے کے لیے کیا گیا۔ تحریر اور ڈاک کے ارد گرد مقابلوں اور ورکشاپس کی بھی میزبانی کی گئی۔ اس میں موسیقی، تھیٹر، رقص، اسٹینڈ اپ کامیڈی، شاپنگ، کھانا اور محکمہ ڈاک کی طرف سے انٹرایکٹو ڈیمو بھی شامل تھے، جو ہر عمر کے لوگوں کو خط لکھنے کے لیے پرجوش کرنے کے لیے تفریحی طریقے استعمال کئے گئے۔
اس موقع پر فلیٹلی، خطاطی، سٹیشنری ڈیزائن، ہینڈ رائٹنگ میں بہتری، گرافولوجی، اوریگامی کے ارد گرد تخلیقی سرگرمیاں بھی منعقد کی گئیں۔
شماریات اور پروگرام کے نفاذ کی وزارت
سرکاری اعداد و شمار کو معیاری بنانے کے لئے عام رہنما خطوط کو نوٹیفائی کیا گیا
نئی دہلی، 21/مئی۔ حکومت کی تمام سطحوں پر پیش کئے جانے والے سرکاری اعداد و شمار کے معیار کو یقینی بنانے کی ضرورت کے تحت، تاکہ سرکاری اعداد و شمار میں عوام کے اعتماد کو برقرار رکھا جاسکے، اعداد و شمار اور پروگراموں کے نفاد سے متعلق وزارت نے سرکاری اعداد و شمار کو معیاری بنانے کے لئے 6اپریل 2018 کو حکومت ہند کے غیرمعمولی گزٹ نمبر 124 میں عام رہنما خطوط کو نوٹیفائی کیا ہے۔ ان رہنما خطوط کے لئےhttp://mospi.nic.in/sites/default/files/main_menu/gazette_notification/notification_6apr18.pdfپر رجوع کیا جاسکتا ہے۔ یہ رہنما خطوط انتظامیہ سے متعلق اعداد و شمار سمیت اعداد و شمار کے تمام معاملوں میں کام کرنے والے تمام دفاتر کے ذریعے رضاکارانہ طور پر استعمال کرنے کے لئے جاری کئے گئے ہیں۔
یہ رہنما خطوط کسی بھی اعداد و شمار کے کلیکشن یا رپورٹ وغیرہ کی تیاری کے لئے سرکاری اعداد و شمار تیار کرنے والوں کے لئے بہت کارآمد ہیں۔ یہ رہنما خطوط اعداد و شمار سے متعلق رپورٹوں کے استعمال سے متعلق فیصلے کرنے کے لئے بھی مددگار ہوں گے، کیوں کہ ان کا فریم ورک ایک ایسا جائزہ پیش کرتا ہے جس سے پتہ چل سکے کہ یہ اعداد و شمار استعمال کے لئے درست ہیں یا اس خاص کے لئے ان کا معیار قابل قبول ہے۔
مرکز اور ریاستوں ؍ مرکز کے زیر انتظام علاقوں میں اعداد و شمار سے متعلق تمام ایجنسیوں کو مشورہ دیا گیا ہے کہ وہ ان رہنما خطوط پر عمل کریں اور تمام متعلقہ محکموں اور مقامی حکومتوں کو ان رہنما خطوط سے متعلق معلومات فراہم کریں، تاکہ ان کے سرکاری اعداد و شمار کے معیار کو بہتر بنایا جاسکے۔ ایجنسیوں کو یہ بھی مشورہ دیا گیا ہے کہ وہ رہنما خطوط پر عمل درآمد سے متعلق حکمت عملی کو عوام کے سامنے پیش کریں۔
۔۔۔۔۔۔۔۔۔۔۔۔۔۔۔۔۔۔۔۔۔۔
(UN-2676
یو پی ایس سی
بھرتی کے نتائج کو یوپی ایس سی نے مئی 2023 میں حتمی شکل دی
یونین پبلک سروس کمیشن نے مئی 2023 کے دوران درج ذیل بھرتی کے نتائج کو حتمی شکل دے دی ہے۔ سفارش کردہ امیدواروں کو انفرادی طور پر بذریعہ ڈاک مطلع کیا گیا ہے۔ دیگر امیدواروں کی درخواستوں پر مناسب غور کیا گیا لیکن افسوس کہ انہیں انٹرویو کے لیے بلانا/اس عہدے کے لیے ان کی سفارش کرنا ممکن نہیں ہوسکا ۔
فہرست کے لیے یہاں کلک کریں۔
سماجی انصاف اور تفویض اختیارات کی وزارت
ڈاکٹر امبیڈکر تعلیمی قرض پر سود میں سبسڈی
نئی دہلی،7 دسمبر 2021: اس اسکیم کا مقصد دیگر پسماندہ طبقات اور معاشی طور پر پسماندہ طبقات سے تعلق رکھنے والے طلبا کے لیے، بیرون ملک تعلیم کو سہل بنانا اور اعلیٰ معیار کی تعلیم تک رسائی فراہم کرنا ہے۔
پچھلے تین برسوں کے دوران مختص اور جاری کئے گئے فنڈ کی تفصیلات درج ذیل ہیں:
روپئے لاکھوں میں
|
|
سال
|
|
بی ای
|
|
آر ای
|
|
اصل جاری شدہ
|
|
2018-19
|
|
1000
|
|
1000
|
|
1000
|
|
2019-20
|
|
1500
|
|
2609
|
|
2609
|
|
2020-21
|
|
3500
|
|
3500
|
|
3261
جہاں تک مہاراشٹر ریاست کا تعلق ہے، پچھلے تین سالوں کے دوران 47839870 روپئے کی رقم بطور سبسڈی جاری کی گئی ہے۔ تفصیلات ضمیمہ-1 میں دی گئی ہیں۔
اس اسکیم کے تحت ، گزشتہ تین سالوں کے دوران مجموعی طور سے 10803 طلبا نے استفادہ کیا ہے۔ اسکیم کے رہنما خطوط کے مطابق اہل سے طلبا سے موصول ہونے والی تمام درخواستوں پر غور کیا گیا ہے۔
ضمیمہ-1
گزشتہ تین برسوں کے دوران ، خاص طور پر ریاست مہاراشٹر کے لیے جاری کردہ فنڈس کی تفصیلات:
|
|
مالی برس
|
|
او بی سی
|
|
ای بی سی
|
|
میزان
|
|
درخواستوں کی تعداد
|
|
رقم
|
|
درخواستوں کی تعداد
|
|
رقم
|
|
درخواستوں کی تعداد
|
|
رقم
|
|
2018-19
|
|
260
|
|
8915617
|
|
97
|
|
2386581
|
|
357
|
|
11302198
|
|
2019-20
|
|
407
|
|
12450375
|
|
135
|
|
3525730
|
|
542
|
|
15976105
|
|
2020-21
|
|
476
|
|
16548167
|
|
182
|
|
4013400
|
|
658
|
|
20561567
|
|
TOTAL
|
|
1193
|
|
37914159
|
|
414
|
|
9925711
|
|
1557
|
|
47839870
یہ معلومات آج لوک سبھا میں سماجی اور انصاف اور بااختیار بنانے کی وزارت میں وزیر مملکت محترمہ پراتیما بھومک نے ایک تحریری جواب میں دی۔
نوجوانوں کے امور اور کھیل کود کی وزارت
مشن اولمپک سیل نے آلات کی مرمت اور جدیدکاری کے لیے اولمپئن ایلاوینل ولاریون اور پروین جادھو کی تجاویز کو منظوری دی
نوجوانوں کے امور اور کھیل کود کی وزارت  کے تحت مشن اولمپک سیل نے اولمپک نشانے باز ایلاوینل ولاریون اور تیر انداز پروین جادھو کی بالترتیب آلات کی مرمت اور جدیدکاری سے متعلق تجاویز کو منظوری دے دی ہے۔
جہاں ایک جانب ایلاوینل اپنے آلات کی مرت اور پیلیٹ جانچ کے لیے جرمنی میں والتھر فیکٹری جائیں گی، وہیں پروین اپنے تیر اندازی سے متعلق آلات کا دوسرا سیٹ خریدیں گی۔ یہ قدم اٹھانا اب بین الاقوامی مقابلوں کے لیے ازحد ضروری ہو گیا ہے، کیونکہ انعقاد کے دوران آلات کی ناکامی کی صورت میں مرمت کے لیے وقت کی تخصیص نہیں کی گئی ہے۔
مشن اولمپک سیل نے اس ماہ کے آخر میں نائیجریا کے لاگوس میں منعقد ہونے والی ڈبلیو ٹی ٹی کنٹینڈر میں حصہ لینے کے مقصد سے مالی تعاون کے لیے دولت مشترکہ کھیلوں کی ایوارڈ یافتہ شریجا اکولا کی تجویز کو بھی منظوری دے دی ہے۔
ٹارگیٹ اولمپک پوڈیم اسکیم  کے تحت شریجا کے فلائٹ ٹکٹ، کھانے پینے، رہنے، مقامی نقل و حمل، ویزا لاگت اور دیگر اخراجات کے ساتھ ساتھ بیمہ فیس کے لیے بھی سرمایہ فراہم کرایا جائے گا۔
صحت اور خاندانی بہبود کی وزارت
کووڈکی اومیکرون قسم سے متعلق تازہ معلومات
خطرے والے ملکوں سے آنے والی ، 11 بین الاقوامی پروازوں کے 3476 مسافروں کی جانچ کے بعد
کووڈ -19 کے 6 متاثرہ کیس پائے گئے
متاثر ہونے والے مسافروں کے نمونے،جینومک ترتیب کے لئے بھیج دئے گئے ہیں
بھارت سرکار، پیداہونے والی صورتحال پر قریبی نگاہ رکھے ہوئے ہے
کووڈ -19 کے ابھرتے ہوئے نئے ویرئنٹ کے کنٹرول اور بندوبست کے لئے صحت عامہ کے رد عمل اقدامات کی شکل میں مرکز کی طرف سے بین الاقوامی پروازوں سے آنے والے مسافروں کے لئے جاری کئے گئے رہنما خطوط کے نفاذ کے پہلے دن 6 مسافروں میں کووڈ-19 سے متاثر ہونے کی تصدیق ہوئی ہے۔قابل ذکر ہے کہ ڈبلیو ایچ او نے اسے ویرئینٹ آف کنسرنکے طور پر رکھا ہے ۔
لکھنؤ کو چھوڑ کو ملک کے مختلف ہوائی اڈوں پر آج آدھی رات سے شام چار بجے تک کُل 11 بین الاقوامی پروازیں خطرے والے ملکوں سے پہنچیں ، جن میں 3476 مسافر سوار تھے۔
سبھی 3476 مسافروں کے آر ٹی پی سی آر ٹیسٹ کئے گئے ،جن میں سے صرف 6مسافر ہی کووڈ-19سے متاثر پائے گئے۔
کووڈ-19 کی تصدیق والے مسافروں کے نمونوں کو جی نومک ترتیب کے لئے آئی این ایس اے سی او جی لیب میں بھیج دیا گیا ہے۔ بھارت سرکار ہول آف گورنمنٹ اپروچ کے نظریہ کے توسط سے کووڈ -19 کی اس بڑھتی ہوئی حالت پر نظررکھ رہی اورعالمی وبا کے خلاف لڑائی میں ریاستی اور مرکز کے زیر انتظام علاقوں کی مدد کررہی ہے۔
سماجی انصاف اور تفویض اختیارات کی وزارت
معذور افراد کو بااختیار بنانے کے لیے سال 2021 اور 2022 کاقومی ایوارڈ
نئی دہلی۔ 23 جولائی معذور افراد کے بااختیار بنانے کے محکمے نے 14.07.2022 کو ایک اشتہار شائع کیا ہے جس میں سال 2021 اور 2022 کے قومی ایوارڈ کے لیے ایوارڈز پورٹل  پر15 جولائی سے 28 اگست 2022 تک آن لائن درخواستیں طلب کی گئی ہیں۔ یہ اشتہار محکمہ کی ویب سائٹ www.disabilityaffairs.gov.in پر دستیاب ہے۔ مذکورہ ایوارڈ کے لیے درخواستیں/نامزدگیاں بھیجنے کی وسیع تشہیر کے لیے 19.7.2022 کو ریاستی/مرکز کے زیر انتظام علاقوں کی حکومتوں اور دیگر کو خطوط بھیج دیے گئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8016
(Visitor Counter : 87
صحت اور خاندانی بہبود کی وزارت
کووڈ-19 اَپ ڈیٹ
چین، ہانگ کانگ، جاپان، جنوبی کوریا، سنگاپور اور تھائی لینڈ سے ہندوستان آنے والے بین الاقوامی مسافروں کو روانگی سے قبل لازمی طور سے آر ٹی پی سی آر جانچ کرانی ہوگی اور یکم جنوری 2023 سے ایئر سویدھا پورٹل پر جانچ رپورٹ اَپ لوڈ کرنی ہوگی
یہ جانچ تمام بین الاقوامی مسافروں کے ہندوستان آنے پر رینڈم 2 فیصد جانچ کے علاوہ ہے
چین، ہانگ کانگ، جاپان، جنوبی کوریا، سنگاپور اور تھائی لینڈ سے ہندوستان کا سفر کرنے والے بین الاقوامی مسافروں کو ؍موجودہ مقام سے روانہ ہونے سے قبل لازمی طور سے آر ٹی پی سی آر جانچ کرانی ہوگی اور یکم جنوری 2023 سے ایئر سویدھا پورٹل پر کووڈ منفی آر ٹی پی سی آر جانچ رپورٹ اَپ لوڈ کرنی ہوگی۔ ہندوستان کا سفر کرنے 72گھنٹوں کے اندر جانچ کی جانی ضروری ہے۔
یہ ضرورت روانگی کے بعد ہندوستان آنے پر تمام بین الاقوامی اڑانوں کے، تمام بین الاقوامی مسافروں کے رینڈ م 2 فیصد جانچ کے علاوہ ہے۔
یہ پہل دنیا بھر میں خاص طور سے مذکورہ ممالک میں کووڈ-19 کے پھیلاؤ میں ہونے والے اضافے کو دیکھتے ہوئے کی جارہی ہے۔
وزیراعظم کا دفتر
ویتنام کے وزیر اعظم کے ساتھ وزیر اعظم کی ملاقات
وزیر اعظم جناب نریندر مودی نے 20 مئی 2023 کو ہیروشیما میں جی 7 سربراہ ملاقات کے شانہ بہ شانہ ویتنام کے وزیر اعظم عزت مآب جناب فام من چن سے ملاقات کی۔
دونوں قائدین نے باہمی جامع کلیدی شراکت داری میں حاصل ہوئی مضبوط پیش رفت کا ذکر کیا۔ انہوں نے اعلیٰ سطحی باہمی تبادلوں میں اضافے ، باہمی تجارت کو عمیق بنانے اور سرمایہ کاری سے متعلق روابط کو مضبوط کرنے پر اتفاق کیا۔
انہوں نے دفاع، لچکدار سپلائی چینوں کے قیام، توانائی، سائنس اور تکنالوجی، انسانی وسائل کی ترقی، ثقافت اور عوام سے عوام کے درمیان تعلقات جیسے میدانوں میں مواقع پر بھی تبادلہ خیال کیا۔
قائدین نے خطے میں ہونے والی پیش رفت کے بارے میں مثبت تبادلہ خیال کیا۔ انہوں نے آسیان اور بھارت-پیسفک میں تعاون کے بارے میں بھی بات چیت کی۔
وزیر اعظم نے وزیر اعظم چن کو بھارت کی جی 20 صدارت اور گلوبل ساؤتھ کے نقطہ نظر اور خدشات کو اجاگر کرنے کے لئے بھارت کی جانب سے دی گئی برتری کے بارے میں آگاہ کیا۔
وزارت سیاحت
سیاحت کی وزارت نے طبی اور تندرستی سے متعلق سیاحت کے لیے قومی حکمت عملی کے مسودے اور خاکے کے بارے میں رائے اور تجاویز طلب کی ہیں
تجاویز 30 جون ، 2021 یا اس سے پہلے وزارت کو بھیجی جا سکتی ہیں
نئی دہلی،18 جون، 2021/ طبی سیاحت  ایک اصطلاح ہے جسے حفظان صحت کی سہولیات حاصل کرنے کے لیے بین الاقوامی سرحدوں کے پار سفر کے بڑھتے ہوئے طور طریقوں کے لیے استعمال کیا جاتا ہے، جن میں منتخبہ طور طریقے اور جوڑوں کی سرجری  ، دل کی سرجری ، دانتوں کی سرجری اور کاسمیٹک سرجری بھی شامل ہے۔یہ خدمات خاص طور پر غیر ملکی افراد بھارت آ کر حاصل کرتے ہیں، البتہ حفظان صحت کی ہر قسم جس میں بھارت میں نفسیاتی علاج ، متبادل طریقہ ہائے علاج اور طبی دیکھ بھال شامل ہے۔ طبی سیاحت اور تندرستی کی سیاحت کے کلیدی عوامل مناسب خرچ پر علاج اور حفظان صحت کی اچھی خدمات میزبانی کی خدمات، انتظار کا کم سے کم وقت ، جدید ترین طبی ٹکنالوجی کی دسیتابی ہیں۔
حفظان صحت اور سیاحت دنیا میں سب سے زیادہ تیزی سے ابھرتی ہوئی صنعتیں ہیں۔ طبی ویلیو سفر  کو ان صنعتوں کی ملی جلی مصنوعات کے طور پر فروغ دیا جا رہا ہے۔ کئی برس سے بھارت طبی ویلیوز سفر کے لیے ایک اعلیٰ درجے کا ملک بن کر ابھرا ہے۔ کیونکہ اس کے پیچھے بہت سے ایسے عوامل کار فرما ہیں جو مجموعی اعتبار سے کوالیٹی دیکھ بھال طے کرتے ہیں۔ بھارت یوگ اور تندرستی کے سلسلے میں بھی ایک پسندیدہ ملک بن گیا ہے کیونکہ یہاں آیوش کے ذریعے روایتی طریقہ ہائے علاج پر بھی توجہ دی جاتی ہے۔
سیاحت کی وزارت نے ایم وی ٹی کی زبردست صلاحیت کو تسلیم کیا ہے اور وہ طبی سیاحت کے فروغ پر سرگرمی سے کام کر رہا ہے۔ سیاحت کی وزارت نے اسی کے مطابق ایک قومی حکمت عملی اور طبی اور تندرستی سیاحت کے لیے ایک خاکہ تیار کیا ہے جسے مندرجہ ذیل لنک پر دیکھا جا سکتا ہے اور یہ سیاحت کی وزارت کی ویب سائٹ پر بھی دستیاب ہے https://tourism.gov.in/ یہ ‘‘وھاٹ از نیو’’ سیکشن کے تحت دستیاب ہے
https://tourism.gov.in/sites/default/files/202106/Draft%20Strategy%20for%20Medical%20and%20Wellness%20Tourism%20June%2012.pdf
حکمت عملی کے دستاویز کو قطعی شکل دینے سے پہلے اور اس دستاویز کو مزید جامع شکل دینے سے پہلے سیاحت کی وزارت قومی حکمت عملی کے مسودے اور خاکے پر رائے اور تجاویز طلب کرنا چاہے گی۔ اپنی رائے 30 جون ، 2021 کو یا اس سے پہلے سیاحت کی وزرت کو اس ای میل پتے js.tourism[at]gov[dot]in, bibhuti.dash72[at]gov[dot]in, prakash.om50[at]nic[dot]inپر بھیجا جا سکتا ہے۔
۔۔۔
م ن ۔ اس۔ ت ح ۔
18.06.2021
U –5632
(Visitor Counter : 176
وزارتِ تعلیم
مرکزی وزیر تعلیم نے سی بی ایس ای بورڈ امتحان-2021 کی تاریخوں کا اعلان کیا
دسویں جماعت اور بارہویں کے بورڈ امتحانات 4 مئی 2021 سے 10 جون 2021 تک منعقد کئے جائیں گے: جناب رمیش پوکھریال نشنک
دسویں اوربارہویں جماعت کے بورڈ امتحانات کے نتائج 15 جولائی 2021 تک اعلان کئے جائیں گے: جناب رمیش پوکھریال نشنک
12ویں جماعت کے پریکٹکل امتحان یکم مارچ 2021 سے شروع ہوں گے: جناب رمیش پوکھریال نشنک
نئی دہلی،31دسمبر 2020/مرکزی وزیر تعلیم جناب رمیش پوکھریال نشنک نے آج سی بی ایس ای بورڈا متحانات کی تاریخوں کا اعلان کردیا ہے۔ جناب پوکھریال نے کہاکہ دسویں اوربارہویں جماعت کے بورڈ امتحانات 4 مئی 2021 سے 10 جون 2021 تک ہوں گے اور دسویں اور بارہویں جماعت کے بورڈ امتحانات کے نتیجوں کا اعلان 15 جولائی2021 تک کردیا جائے گا۔ انہوں نے بتایا کہ بارہویں جماعت کے پریکٹیکل امتحانات یکم مارچ 2021 سے شروع ہوں گے۔
جنا ب پوکھریال نے کہاکہ طالب علموں، اساتذہ اور اسکولوں کو کووڈ-19 وبا کی وجہ سے غیر معینہ مدت اور غیر معمولی حالات کا سامنا کرنا پڑ رہا ہے لیکن طلبا کو ان کی پڑھائی میں کوئی مسئلہ نہ آئے، یہ یقینی بنانے کے لئے اساتذہ نے بے حد محنت کی ہے۔ انہوں نے سخت محنت کرنے اور پڑھائی کی نئی تکنیک اور طریقے اپنانے کے لئے اساتذہ کی ستائش کی۔ انہوں نے کہاکہ حکومت نے ڈیجٹیل ذریعہ سے ایک پلیٹ فارم اور پڑھائی کے امداد سازومامان مہیا نکرانے کے لئے بھی کئی قدم اٹھائے ہیں۔
جناب پوکھریال نے طلبا ، اساتذہ اور والدین اور سرپرستوں کے ذریعہ دیئے گئے مشوروں پر غوروخوض کرنے کے بعد تاریخوں پر فیصلہ کیا گیا ہے۔
مرکزی وزیر تعلیم نے طالبہ کو نئے سال کے قبل از شام پر اپنی نیک خواہشات پیش کیں اور بورڈ امتحانات کے ساتھ ساتھ آنے والی زندگی میں انکی کامیابی کی خواہش کی۔
م ن۔ ش ت۔ج
Uno-8580
(Visitor Counter : 290
وزارت خزانہ
ہندوستان کی شرکت کے ساتھ بھوٹان کے ’’ٹیکس انسپکٹرز ودآؤٹ بارڈرز‘‘پروگرام کا آغاز
نئی دہلی 23 جون2021: اقوام متحدہ ترقیاتی پروگرامکی مشترکہ پہل ’’ٹیکس انسپکٹرزودآؤٹ بورڈز‘‘ کا آج بھوٹان میں آغاز ہوا۔ ہندوستان کو پارٹنر جیور سڈکشن کے طور پر چنا گیا اور اس نے اس پروگرام کے لئے ٹیکس ماہرین مہیا کرائے ہیں۔
یہ پروگرام 24 مہینے تک چلے گا جس کے ذریعہ ہندوستان UNDP اور TIWB سکریٹریٹ کے اشتراک کے ساتھ بھوٹان کو اس کی ٹیکس انتظامیہ مستحکم کرنے میں مدد کرے گا۔ اس کے لئے ہندوستان تکنیکی جانکاری اور ٹیکس آڈیٹرز کی مہارت اور تجربات بھوٹان کو فراہم کرے گا۔ پروگرام میں اصل توجہ بین الاقوامی ٹیکس طریقہ کار اور ٹرانسفر پرائسنگ پر دی جائے گی۔
جناب جے بی مہاپترا نے ویڈیو کانفرنسنگ کے ذریعہ آغاز کی رسم میں حصہ لیا ۔ ان کے ہمراہ بھوٹان کے مالگزاری اور کسٹمز محکمے میں ڈائرکٹر جنرل جناب نپد گلشن، TIWB سکریٹریٹ کی سربراہ محترمہ رسودن کیمرولریا، کے علاہ بھوٹان، UNDP،OECD، TIWB سکریٹریٹ اور CBDT کے فارن ٹیکس اور ٹیکس ریسرچ ڈویژن کے سینئر افسران بھی تھے۔
یہ پروگرام ہندوستان اور بھوٹان کے درمیان جاری تعاون اور جنوب۔جنوب تعاون کے لئے ہندوستان کی لگاتار اور علمی مدد اور تعاون کی راہ میں ایک اور سنگ میل ہے۔
امور داخلہ کی وزارت
مرکزی وزیر داخلہ امت شاہ نے انتہائی واجب الاحترام صوفی آچاریہ شری پُرشوتم پریہ داس جی سوامی شری مہاراج جی کی موت پر اظہار افسوس کیا
سماجی فلاح کے تئیں آچاریہ شری پُرشوتم پریہ داس جی سوامی شری مہاراج جی کی روحانی تعلیم اور خلوص کے ساتھ مدد کا کوئی ثانی نہیں:امت شاہ
آچاریہ شری پُرشوتم پریہ داس جی سوامی شری مہاراج جی کی زندگی اقدار اور دانشمندی سے عبارت تھی اور انہوں نے اپنے آپ کو مکمل طور سے انسانیت کی خدمت کیلئے وقف کر دیا تھا:جناب امت شاہ
نئی دلی، 16جولائی، مرکزی وزیر داخلہ جناب امت شاہ نے منی نگر سوامی نارائن گدی ادارے کے آچاریہ شری پُرشوتم پِریہ داس جی سوامی شری مہاراج جی کی موت پر گہرے رنج و غم کا اظہار کیا ہے۔انہوں نے کہا کہ وہ ایک قابل احترام بزرگ تھے، جنہوں نے لاکھوں زندگیوں کو فیض اور روشنی بخشی۔
اپنے ٹوئیٹ پیغام میں مرکزی وزیر داخلہ نے کہا کہ سماجی فلاح کے تئیں آچاریہ شری پُرشوتم پریہ داس جی سوامی شری مہاراج جی کی الوہی تعلیمات اور بے لوث تعاون کا کوئی ثانی نہیں ہے۔
جناب امت شاہ نے یہ بھی کہا کہ آچاریہ شری پرشوتم پریہ داس جی سوامی شری مہاراج جی کی زندگی اقدار اورحکمت سے پُر تھی اور انہوں نے خود کو پوری طرح سے انسانیت کی خدمت کیلئے وقف کر دیا تھا۔
جناب امت شاہ نے مزید کہا کہ لائق صد احترام صوفی کی موت ایک ناقابل تلافی نقصان ہے۔ انہوں نے آنجہانی کی روح کی تسکین کیلئے دعا کرتے ہوئے دنیا بھر میں ان کے پیروکاروں کے تئیں گہرے رنج و غم کا اظہار کیا ۔
آچاریہ شری پُرشوتم پریہ داس جی سوامی شری مہاراج منی نگر شری سوامی نارائن گدّی سنستھان کے روحانی پیشوا تھے۔ وہ راہب آچاریہ نسل کے پانچویں جانشین اور شری سوامی نارائن گدی کے موجودہ جانشین تھے۔